عزيز السحماوي (تولد ف 1962 فمراكش) هو مغني مغريبي مختص فبزاف دلأنواع دلموسيقى بحال الدجاز وݣناوا, وتيخلط بعض لمرات بيناتها. تولد عزيز السحماوي ف مراكش ف 1962 وكبر فيها. بدا تيسمع لموسيقى د ݣناوا من صغرو, وكان تيشجعو عليها بًاه. من بعد ماخدا إجازة فلأداب مشا لباريز ف فرانسا وطوًر لموهبة ديالو فلموسيقى. فلوسط د التسعينات كان من لمؤسسين د لأوركيسطرا لوطنية د باربيس (Orchestre National de Barbès) اللي كانت مجموعة تاتخلط الترات لمغاربي مع أنواع عالمية بحال الدجاز والريݣي ولبلوز. من مورا جوج ألبومات, خرج السحماوي من لمجموعة د باربيس ودار لمجموعة ديالو ف 2010, اللي سمًاها لجامعة د ݣناوا (University of Gnawa) و اللي تيشاركو فيها فنانة من لمغريب, فرانسا و السينيݣال. ف 2014, كانت بزاف ديال لهضرة والنقاشات على السحماوي حيث كان طلب باش ياخد لجنسية ديال لجزائر. خرًج عزيز السحماوي بزاف د لأغاني ولألبومات مع بزاف د لمجموعات ولفنانين اللي غنًا معاهم. منًها: نورية مازال 75 عزيز سحماوي وجامعة قناوة - مهرجان الحمامات (2019) سحماوي: الموسيقى المغربية قادرة على احتواء غيرها من موسيقات العالم - اليوم 24 (2015) جدل: المغني المغربي عزيز سحماوي يطلب الجنسية الجزائرية - ألف بوست (2014) أغنية "نورية" للفنان المغربي عزيز سحماوي - إذاعة مونتي كارلو الدولية (2019)